|  |  |
| --- | --- |
| **INDARREAN DAGOEN ERREDAKZIOA.****HIRUGARREN XEDAPEN GEHIGARRIA.– Unibertsitate honetan ikasten ari ez diren ikasleek UPV/EHUko egituretan praktikak egitea.**1.– Arautegi honen 9. artikuluan sartuta ez dauden beste unibertsitate batzuetako ikasleak kanpoko praktika akademikoak egitera UPV/EHUra etortzen direnean, ez zaie arautegi hau aplikatuko; dena dela, bi unibertsitateek sinatu beharreko hitzarmenak unibertsitate ikasleen kanpoko praktika akademikoak arautzen dituen uztailaren 11ko 592/2014 Errege Dekretuak eskatutako gutxieneko edukira egokitu beharko du, eta horretan xedatutakoa bete.Hitzarmena UPV/EHUko Gobernu Kontseiluaren funtzionamendu arautegian ezarritakoaren arabera izapidetu eta sinatuko da, eta praktikak campus bakarrean egiten badira, dagokion campusaren batzarrak hitzarmena onartu ahal izango du.2.– Ikasle ez-unibertsitarioen kasuan, unibertsitateko antolakuntza unitatearen praktikak arautzeko aintzat hartuko dira unitatearen araudi propioa eta unibertsitateko gainerako araudi aplikagarria. | **PROPOSATZEN DEN ERREDAKZIOA.****HIRUGARREN XEDAPEN GEHIGARRIA.-Unibertsitate honetan ikasten ari ez diren ikasleek UPV/EHUko egituretan praktikak egitea.**1.- Arautegi honen 9. artikuluan sartuta ez dauden ikasleei, hau da, beste unibertsitate batzuetatik UPV/EHUra kanpoko praktika akademikoak egitera etortzen direnei, ez zaie arautegi hau aplikatuko; hala eta guztiz ere, bi unibertsitateek sinatu beharreko hitzarmenak nahitaez bete beharko du uztailaren 11ko 592/2014 Errege Dekretuan, unibertsitateko ikasleen kanpoko praktika akademikoei buruzkoan, xedatutakoa.Praktikak UPV/EHUko ikastegi edo sail batean egingo badira, ikaslea jasoko duen ikastegiko PPA arduratuko da praktikaldia izapidetzeaz. Egoki izenpetu ahal izateko, hitzarmenak bat etorri behar du UPV/EHUk bere ikasleentzat onartutako ereduekin. Bestela, hitzarmena sinatu aurretik, PPAk egiaztatu beharko du haren edukiak bete egiten duela aplikatzekoa den arautegian xedatutakoa. Dekanoak edo zuzendariak izenpetu beharko dute hitzarmena, betiere hitzarmenak ikastegi bati baino gehiagori eragiten ez badio. Aitzitik, hitzarmena ikastegi batean baino gehiagotan garatuko bada, sinatzeko ahalmena eskuordetuta dituen errektoreordeak sinatu beharko du eta, halakorik ezean, UPV/EHUko ikasleen praktiken gaineko eskumena duen errektoreordeak. Praktikaldia unibertsitateko beste antolakuntza unitate batean egingo bada, arautegi honen 21. artikuluan xedatutako prozeduraren arabera izapidetuko da hitzarmena. Halakoetan sinatzeko ahalmena eskuordetuta duen errektoreordeak sinatu beharko du hitzarmena eta, halakorik ezean, UPV/EHUko ikasleen praktiken gaineko eskumena duen errektoreordeak.2.- Ikasle ez-unibertsitarioen kasuan, praktikak unibertsitateko antolakuntza unitate batean egiteko, aintzat hartuko dira unitatearen araudi propioa eta unibertsitateko gainerako araudi aplikagarria.Praktikaldia jasoko duen antolakuntza unitateko arduradun gorenak abiarazi eta bideratuko du hitzarmenaren prozedura. Era berean, hura arduratuko da ikaslearen jatorrizko ikastegiarekin harremana egiteaz, baita hitzarmenaren zirriborroa sortzeaz ere; eta egiaztatu beharko du hitzarmenaren edukiak aplikatzekoa den arautegian xedatutakoa betetzen duela.Arautegi honen 21. artikuluan xedatutako prozeduraren arabera izapidetuko da hitzarmena; eta UPV/EHUtik kanpoko ikasleen praktikaldien gaineko eskumena eskuordetuta duen errektoreordeak izenpetuko du, eta, halakorik ezean, praktikaldia jasoko duen antolakuntza egitura barne hartzen duen Campuseko errektoreordeak.3.- Gobernu Kontseiluaren Funtzionamendurako Arautegiaren 25.f) artikuluan xedatutakoa betetze aldera, xedapen gehigarri honetan jasotako hitzarmenak arautegi espezifikoen menpe egongo dira.4.- Aurreko ataletan adierazitako hitzarmen guztiak errektoreak izenpetu ahalko ditu, egoerak hala baimentzen badu.5.- Praktika eskaera guztiak onartu ezin diren kasuetan, xedapen honetan adierazitako praktikaldiak izapidetzen dituzten ikastegi edo egiturek lehentasun irizpideak ezarri beharko dituzte, eta UPV/EHUko ikasleak lehenetsi beharko dituzte kanpokoen aurretik.6.- Behar bezala justifikatutako salbuespen kasuetan izan ezik (Gerentziaren baimena izan beharko da horrelakoetan), UPV/EHUk ez du dirulaguntzen poltsarik aterako bertan praktikak egiten dituzten UPV/EHUtik kanpoko ikasleentzat eta, ondorioz, ikaslearen jatorrizko ikastegia arduratu beharko da Gizarte Segurantzako afiliazioa kudeatzeaz. |